बुंदेलखंड और मध्य उत्तर प्रदेश के जिलों में भी नुक्सान हुआ है। उन्नाव में गंगा चेतावनी बिंदु के करीब बह रही है। हमीरपुर में यमुना और बेतवा का जलस्तर भी बारिश के साथ बढ़ता रहा है। प्रतापगढ़, कौशांबी और पूर्वांचल में नुक्सान हुआ है जबकि सोनभद्र, मीरजापुर और चंदौली में नदी नालों में उफान से लोग मुश्किल जीवन जी रहे हैं। अभी तक यही देखा गया है कि एनडीआरएफ की टीमें भी कई जगह मज़बूर हो कर हाथ खड़े कर चुकी हैं।